નવી દિલ્હીની જવાહરલાલ નેહરુ યુનિવર્સિટી (જેએનયૂ)ના વિદ્યાર્થી ચળવળકાર શેહલા રાશિદે એવો દાવો કરીને સનસનાટી મચાવી દીધી છે કે રાષ્ટ્રીય સ્વયંસેવક સંઘ અને કેન્દ્રીય પ્રધાન નીતિન ગડકરી વડા પ્રધાન નરેન્દ્ર મોદીની હત્યા કરવાની યોજના ઘડી રહ્યા છે. રાશિદનાં આ આરોપથી ગડકરી ભડકી ગયા છે અને એમની સામે કાનૂની પગલું ભરવાની ધમકી આપી છે.રાશિદે એક ટ્‌વીટમાં જણાવ્યું છે કે, એવું લાગે છે કે આરએસએસ અને ગડકરી મોદીની હત્યા કરવા વિચારે છે અને પછી દોષનો ટોપલો મુસ્લિમો/સામ્યવાદીઓ પર નાખી દેશે અને ત્યારપછી રાજીવ ગાંધી સ્ટાઈલમાં મુસ્લિમોની કત્લેઆમ કરાવશે.આ વિચિત્ર કમેન્ટ્‌સની નોંધ લઈને ગડકરીએ એમના ટિ્‌વટર હેન્ડલ પર લખ્યું છે કે, પીએમ નરેન્દ્ર મોદીની હત્યાની ધમકીના સંદર્ભમાં પોતાના અંગત ઈરાદાઓમાં મને ઢસડનાર અને આવી વિચિત્ર કમેન્ટ્‌સ કરનાર સમાજવિરોધી તત્વો સામે કાનૂની પગલું લઈશ.